paragraph_text: Poeziju je počela objavljivati 1956. godine ("Mladi Krajišnik", Polet, "Korijeni", "Banjalučke novine", "Putevi"). Godine 1960. objavila je zbirku "Zapis sna". Bila je član Društva pisaca Bosanske krajine. Pjesme su joj objavljene i u zbirkama "Lirika devetorice - panorama banjalučke poezije" i "Panorama poslijeratne krajiške poezije". Nastavila je objavljivati u zagrebačkom "Oku", požeškim "Traženjima" i osječkoj "Reviji" (70-ih i 80-ih godine 20. stoljeća).